APSTIPRINĀTS

ar Valsts izglītības attīstības aģentūras

2025. gada 3. oktobra rīkojumu Nr. 7.–1.1.3/75

**Latvijas skolēnu 50. zinātniskās pētniecības darbu**

**KONFERENCES nolikums**

**I. Vispārīgie jautājumi**

1. Nolikums nosaka kārtību, kādā tiek organizēta Latvijas skolēnu 50. zinātniskās pētniecības darbu konference (turpmāk – konference), kurā tiek prezentēti Latvijas vispārējās un profesionālās izglītības iestāžu (turpmāk – izglītības iestādes) iesniegtie izglītojamo (turpmāk – skolēni) zinātniskās pētniecības darbi (turpmāk – darbi).
2. Konferences mērķis ir veicināt skolēnu individuālo kompetenču un talantu attīstību, padziļināt viņu zināšanas dažādās zinātnes nozarēs, iepazīstināt ar mūsdienu aktuālo pētniecības tematiku un metodēm, kā arī attīstīt skolēnu prasmes patstāvīgā pētniecības darba izstrādē.
3. Konferences organizatoriskie procesi, darbu recenzēšana, apbalvojumu piešķiršana, rezultātu paziņošana tiek nodrošināta pārvaldības vidē vps.gov.lv (turpmāk – pārvaldības vide). Pamācības sistēmas lietošanā ir pieejamas Valsts izglītības attīstības aģentūras (turpmāk – aģentūra) [Lietotāju atbalsta dienesta tīmekļa vietnē](https://atbalsts.refined.site/space/VPS).
4. Skolēnu reģistrēšanās konferencei, darbu iesniegšana, rezultātu paziņošana tiek nodrošināta pieteikšanās un rezultātu portālā eksameni.vps.gov.lv (turpmāk – eksameni.vps.gov.lv).
5. Darbu izstrādā viens vai divi skolēni sadarbībā ar sava darba vadītāju (izglītības iestādes skolotāju un, ja iespējams, ar konsultantu no augstākās izglītības iestādes).
6. Viens skolēns var iesniegt tikai vienu darbu, kas izstrādāts individuāli vai grupā līdz diviem skolēniem.
7. Dalībai konferencē izglītības iestādes izvirza 9. – 12. klašu skolēnu vai 1. – 4. kursa audzēkņu darbus, kuri izstrādāti kādā no zinātnes nozaru grupām, kas minētas šī nolikuma 12. punktā. Izņēmuma gadījumā ar izglītības iestādes sniegtu pamatojumu dalībai konferencē var tikt izvirzīti arī 7. – 8. klašu skolēnu darbi, ja to kvalitāte un saturs atbilst “Vadlīnijas skolēnu zinātniskās pētniecības darbu izstrādei un vērtēšanai” (turpmāk – Vadlīnijas) noteiktajiem kritērijiem.
8. Saziņu starp izglītības iestādi vai darba autoru, reģionālās konferences organizatoru un aģentūru nodrošina izglītības iestādes atbildīgā persona.
9. Aģentūras atbildīgā persona ir Pedagogu profesionālā atbalsta departamenta Izglītojamo izcilības veicināšanas nodaļas vecākā eksperte talantu jautājumos Rūta Reine (e–pasts: zpd@viaa.gov.lv).

**II. ZPD izstrāde**

1. Darbu izstrādā atbilstoši Vadlīnijām, kas publicētas tīmekļa vietnē [www.viaa.gov.lv.](http://www.viaa.gov.lv)
2. Darbu izstrāde un konferences norise tiek organizēta atbilstoši Ministru kabineta 2022. gada 27. septembra noteikumiem Nr. 595 “Noteikumi par Latvijas zinātnes nozaru grupām, zinātnes nozarēm un apakšnozarēm” šādās zinātnes nozaru grupās:
   1. dabaszinātnes;
   2. inženierzinātnes un tehnoloģijas;
   3. medicīna un veselības zinātnes;
   4. lauksaimniecības, meža un veterinārās zinātnes;
   5. sociālās zinātnes;
   6. humanitārās un mākslas zinātnes.
3. Darbu izstrādā un prezentē valsts valodā visās zinātņu nozaru grupās, izņemot Humanitārās un mākslas zinātnesnozaru grupas Valodniecības un literatūrzinātnes nozarē, kurā **svešvalodu** **valodniecības** vai **cittautu literatūras vēstures[[1]](#footnote-1)** darbu izstrādā un aizstāv attiecīgajā darba valodā.
4. Izglītības iestāde norīko atbildīgo personu, kas koordinē darba izstrādes procesu un nodrošina nepieciešamo materiāltehnisko bāzi atbilstoši iestādes rīcībā esošajiem resursiem. Darbu izstrāde notiek izglītības iestādē ciešā sadarbībā ar darba vadītāju. Ja nepieciešams, darbu var izstrādāt zinātnisko institūciju laboratorijās vai ražošanas uzņēmumos, piesaistot attiecīgo speciālistu uzraudzībai un konsultācijām. Darbu raksturo patstāvīga zinātniska rakstura pētījuma veikšana izvēlētajā zinātnes nozarē.

**III. Konferences organizēšana**

1. Konferenci organizē trīs posmos:
   1. **1. posms:** konkurss izglītības iestādē/pašvaldībā – līdz 2026. gada 23. janvārim;
   2. **2. posms:** reģionālā konference:
      1. **1. kārta** – darbu recenzēšana – no 2026. gada 24. janvāra līdz 20. februārim;
      2. **2. kārta –** darbumutvārdu prezentācija – 2026. gada 6. martā.
   3. **3. posms:** valsts konference – 2026. gada 17. aprīlī.
2. Konferences organizatori:
   1. **1. posms** – **konkurss izglītības iestādē/pašvaldībā.** Posmu organizē izglītības iestāde, pašvaldības atbildīgās personas.
   2. **2. posms** – **reģionālā konference:**
      1. posmu organizē atsevišķi šādos reģionos:
         1. Rīga un Rīgas reģions;
         2. Kurzemes reģions;
         3. Latgales reģions;
         4. Zemgales reģions;
         5. Vidzemes reģions;
      2. posmu katrā no nolikuma 16.2.1. apakšpunktā minētajiem reģioniem organizē Izglītības iestāžu reģistrā reģistrēta augstākā izglītības iestāde vai šādu iestāžu apvienība (grupa), ar kuru aģentūra ir noslēgusi līgumu par reģionālās konferences organizēšanu un, kas atbilst šādiem kritērijiem:
         1. augstākā izglītības iestāde atbilst Augstskolu likuma 31., 32. vai 33.pantā noteiktajam augstskolu tipam;
         2. augstākajai izglītības iestādei iepriekšējo 5 gadu laikā ir pieredze vismaz 3 reģionālo konferenču organizēšanā;
      3. konferences organizatora izvēlei iespēju robežās tiek piemērots teritoriālais princips.
   3. **3. posms** – **valsts konference.** Posmuorganizē aģentūra sadarbībā ar nolikuma 16.2.2. apakšpunktā noteiktajām augstākajām izglītības iestādēm.

**IV. Konferences atbildīgo personu noteikšana un skolēnu pieteikšanās**

1. Konferences atbildīgo personu noteikšana un pārvaldības vides tiesību iegūšana:
   1. informācija aģentūrai par konferences atbildīgajām personām pašvaldībā ir jāiesniedz līdz 2025. gada 31. oktobrim, nosūtot to uz e-pasta adresi: [zpd@viaa.gov.lv](mailto:zpd@viaa.gov.lv);
   2. **pašvaldības paraksttiesīgā persona** līdz 2025. gada 4. novembrim piesaka lietotāja tiesību piešķiršanu par konferenci pašvaldības atbildīgajai (–ām) personai (–ām), atbilstoši [Valsts pārbaudījumu informācijas sistēmas lietotāju tiesību piešķiršanas kārtībai](https://www.izm.gov.lv/lv/valsts-parbaudijumu-informacijas-sistema);
   3. **izglītības iestādes vadītājs** līdz 2025. gada 4. novembrim piesaka tiesību piešķiršanu par konferenci izglītības iestādes atbildīgajai (–ām) personai (–ām), atbilstoši [Valsts pārbaudījumu informācijas sistēmas lietotāju tiesību piešķiršanas kārtībai](https://www.izm.gov.lv/lv/valsts-parbaudijumu-informacijas-sistema);
   4. skolēns konferencei piesakās eksameni.vps.gov.lv no 2026. gada 5. janvāra līdz 23. janvārim, aizpildot pieteikuma formu un norādot visu nepieciešamo informāciju;
   5. pēc pieteikšanās skolēns saņem dalībnieka kodu, kuru norāda sava darba titullapā.

**V. Konferences posmu norise**

1. **Konkurss izglītības iestādē/pašvaldībā – 1. posms – līdz 2026. gada 23. janvārim:**
   1. posma organizatori izvirza uz reģionālo konferenci **labākos darbus** atbilstoši šī nolikuma 12. punktā minētajām zinātnes nozaru grupām un Vadlīnijās noteiktajiem vērtēšanas kritērijiem;
   2. darbi, kuri neatbilst Vadlīnijām un/vai kuros tiek konstatētas plaģiātisma vai pašplaģiātisma pazīmes, netiek izvirzīti uz reģionālo konferenci;
   3. darba iesniegšana reģionālajai konferencei notiek eksameni.vps.gov.lv laika posmā no **2026. gada 5. janvāra plkst. 00.00 līdz 2026. gada 23. janvārim plkst. 23.59**;
   4. **skolēna pienākums** ir ievadīt nepieciešamo informāciju eksameni.vps.gov.lv, augšupielādēt darbu PDF formātā noteiktajā termiņā un sekot informācijai par darba vērtēšanu un virzību eksameni.vps.gov.lv;
   5. **izglītības iestādes atbildīgā persona** ir atbildīga:
      1. parskolēna pievienotā darba atbilstības pārbaudiievadītajai informācijai pārvaldības vidē;
      2. par izvirzītādarba **reģistrēšanu** reģionālajai konferencei noteiktajā termiņā;
      3. par informācijas uzraudzību saistībā ar darba vērtēšanu un virzību pārvaldības vidē.
2. **Reģionālā konference – 2. posms:**
   1. **Reģionālās konferences 1.kārta (darba recenzēšana) no 2026. gada 24. janvāra līdz 2026. gada 20. februārim:**
      1. reģionālās konferences 1.kārtā tiek vērtēti anonimizēti skolēnu darbi, kas augšupielādēti pārvaldības vidē;
      2. darbi, kuri neatbilst Vadlīnijām var tikt noraidīti un neizvirzīti uz reģionālās konferences 1.kārtu – darbu recenzēšanu;
      3. katru darbu pārvaldības vidē vērtē viens recenzents ar akadēmisko grādu, kas nav zemāks par maģistra grādu. Recenzenta identitāte pārvaldības vidē tiek anonimizēta;
      4. recenzents darbu vērtē ņemot vērā tikai Vadlīnijās skolēnu zinātniskās pētniecības darbu vērtēšanas kritēriju reģionālās konferences recenzijas formā iekļautos vērtēšanas kritērijus;
      5. ja Vadlīniju skolēnu zinātniskās pētniecības darbu vērtēšanas kritēriju reģionālās konferences recenzijas formā 6.1. un/vai 7.2. vērtēšanas kritērijos vērtējums ir 0 punkti, darbs netiek izvirzīts reģionālās konferences 2. posma 2. kārtai – darba mutvārdu prezentācijai;
      6. darbi, kuru apjoms pārsniedz Vadlīnijās noteikto lapu skaitu, atbilstoši zinātņu nozarēm tiek vērtēti tikai noteikto lapu apjomā (informācija, kas atrodas ārpus noteiktā lapu skaita, netiek vērtēta);
      7. recenzenta vērtējums tiek ievadīts recenzijas veidlapā pārvaldības vidē un ir pieejams darba autoriem un izglītības iestādes atbildīgajām personām;
      8. recenzijas pieejamas no **2026. gada 20. februāra plkst. 17.00**;
      9. maksimālais punktu skaits, ko iespējams iegūt recenzijā, ir **80 punkti**;
      10. darbi, kuri recenzijā ieguvuši **ne mazāk kā 50 punktus**, kvalificējas reģionālās konferences 2. kārtai – darba mutvārdu prezentācijai.
   2. **Reģionālās konferences 2.kārta (darba mutvārdu prezentācija) 2026. gada 6. martā (**notiek attālināti tiešsaistes platformā ZOOM, Microsoft Teams):
      1. darba autori, kuri piedalās reģionālajā konferencē, prezentē savu darbu elektroniskā formātā, ja nepieciešams, izmantojot uzskates materiālus;
      2. prezentācijā darba autors iekļauj arī atbildes uz recenzenta jautājumiem;
      3. prezentācijas/uzstāšanās ilgums (ziņojums, iekļaujot atbildes uz recenzenta jautājumiem) – līdz 7 minūtēm. Paredzētais laiks atbildēm uz **komisijas** jautājumiem – līdz 3 minūtēm;
      4. darbu prezentē tajā valodā, kurā tas izstrādāts un iesniegts atbilstoši šī nolikuma 13. punktam;
      5. katras zinātnes nozares vai nozaru apvienoto vērtēšanas komisiju veido ne mazāk kā trīs personu sastāvā, pieaicinot recenzentus, starpnozaru ekspertus un speciālistus;
      6. maksimālā vērtējumu kopsumma reģionālās konferences 2. kārtā (darba mutvārdu prezentācijā) ir **40** punkti;
      7. darbi, kuri recenzijas un mutvārdu prezentācijas vērtējumu kopsummā saņem vismaz **105 punktus**, tiek izvirzīti uz **3. posmu** – **valsts konferenci** (darba autors eksameni.gov.lv redzēs informāciju par iegūto rezultātu un dalību nākamajā posmā);
      8. darbi, kuri ir bijuši izvirzīti, bet nav tikuši prezentēti reģionālajā konferencē un nav saņēmuši mutvārdu prezentācijas vērtējumu, netiek izvirzīti pakāpju saņemšanai;
      9. darba autori, kuri kopvērtējumā saņēmuši no 85 līdz 104 punktiem, tiek apbalvoti ar trešās pakāpes diplomiem, no 105 līdz 114 punktiem ar otrās pakāpes diplomiem, no 115 līdz 120 punktiem ar pirmās pakāpes diplomiem. Atbilstoši saņemtajam vērtējumam zinātnes nozaru grupā attiecīgās pakāpes diplomi var netikt piešķirti vai arī vairākiem darbiem var tikt piešķirti vienas pakāpes diplomi;
      10. katras zinātnes nozares rezultātus reģionālās konferences organizators paziņo un ievada pārvaldības vidē līdz **2026. gada 11. martam.**
3. **Valsts konference** – **3. posms 2026. gada 17. aprīlī:** 
   1. Darba prezentācija un vērtēšana:
      1. valsts konferences norises formātsun vērtēšanas kārtība un kritēriji tiek publicēti aģentūras tīmekļa vietnē www.viaa.gov.lvlīdz 2026. gada 6. martam;
      2. katru valsts konferencē izvirzīto darbu vērtē ne mazāk kā trīs starpnozaru neatkarīgi eksperti un speciālisti;
      3. valsts konferencē katrs darbs saņem neatkarīgu ekspertu vērtējumu punktu izteiksmē, un gala vērtējumu veido visu ekspertu vērtējumu summa;
      4. darbu prezentē autors (–i), uzstājas ar stenda ziņojumu, ja nepieciešams, izmantojot uzskates materiālus. Prezentācijas ilgums – līdz 4 minūtēm, atbildes uz vērtētāja jautājumiem (diskusija) – līdz 6 minūtēm;
      5. valsts konferences laikā darbam piešķirtais gala vērtējums ir galīgs un nemaināms;
      6. valsts konferences rezultāti pārvaldības vidē būs pieejami ne vēlāk kā **2026. gada 22. aprīļa** plkst. 17.00.
   2. Valsts konferences autoru apbalvošana:
      1. valsts konferencē darba autori visās zinātnes nozaru grupās atbilstoši iegūtajam vērtējumam tiek apbalvoti ar pirmās, otrās un trešās pakāpes diplomiem;
      2. atbilstoši saņemtajam vērtējumam zinātnes nozaru grupā attiecīgās pakāpes diplomi var netikt piešķirti vai arī vairākiem darbiem var tikt piešķirtas vienas pakāpes diplomi;
      3. apbalvojumus piešķir, pamatojoties uz valsts konferences iegūtajiem rezultātiem, ne vairāk kā 45 % katras zinātnes nozaru grupas dalībniekiem, kas sasnieguši labākos rezultātus:
         1. 1.pakāpei – ne vairāk kā 10 % no kopējā skaita;
         2. 2.pakāpei – ne vairāk kā 15 % no kopējā skaita;
         3. 3.pakāpei – ne vairāk kā 20 % no kopējā skaita;
      4. valsts konferences ietvaros zinātnes nozaru grupā, kurā piedalās 10 un mazāk skolēnu, tiek piešķirts viens I pakāpes diploms, viens II pakāpes diploms, viens III pakāpes diploms.

**VI. Apelāciju iesniegšana un izskatīšana**

1. Reģionālās konferences darbības apelāciju izskatīšana:
   1. pēc reģionālās konferences rezultātu izziņošanas pārvaldības vidē izglītības iestādei **trīs dienu** laikā ir tiesības iesniegt reģionālās konferences organizatoram rakstisku iesniegumu ar lūgumu izskatīt konkrētajā gadījumā konstatētos konferences norises **procesuālos pārkāpumus;**
   2. izglītības iestādes apelāciju iesniedz un paraksta izglītības iestādes paraksttiesīgā persona;
   3. izglītības iestādes apelāciju par reģionālās konferences norises procesuālajiem pārkāpumiem izskata reģionālās konferences organizatora izveidota komisija **trīs dienu** laikā no iesnieguma saņemšanas dienas;
   4. reģionālas konferences organizators komisiju izveido ne vēlāk kā rezultātu publicēšanas dienā, kas sastāv no reģiona pārstāvja, aģentūras pārstāvja un nozares eksperta;
   5. komisijas lēmumu izglītības iestādei paziņo reģionālās konferences organizators.
2. Sūdzības par recenzenta vai eksperta zinātnisko vērtējumu netiek pieņemtas un izskatītas.
3. Valsts konferences darbības apelāciju izskatīšana:
   1. pēc valsts konferences rezultātu izziņošanas pārvaldības vidē izglītības iestādei **trīs dienu** laikā ir tiesības iesniegt aģentūrai rakstisku iesniegumu ar lūgumu izskatīt konkrētajā gadījumā konstatētos konferences norises **procesuālos pārkāpumus;**
   2. izglītības iestādes apelāciju iesniedz un paraksta izglītības iestādes paraksttiesīgā persona;
   3. izglītības iestādes iesniegumu par valsts konferences norises procesuālajiem pārkāpumiem izskata aģentūras izveidota komisija **trīs dienu** laikā no iesnieguma saņemšanas dienas;
   4. aģentūra komisiju izveido ne vēlāk kā līdz rezultātu publicēšanas dienai, kas sastāv no aģentūras pārstāvja, reģiona pārstāvja un katras nozares eksperta;
   5. komisijas lēmumu izglītības iestādei paziņo aģentūra.

**VII. Dalībnieku atlase starptautiskajiem pasākumiem**

1. Izvērtējot darbus, zinātņu nozares vērtēšanas komisija izvirza kandidātus atlases konkursam dalībai starptautiskos pasākumos šādās zinātņu nozaru grupās: dabaszinātnes, inženierzinātnes un tehnoloģijas, lauksaimniecības, meža un veterinārās zinātnes; medicīna un veselības zinātnes.
2. Aģentūra organizē atlases konkursa komisiju, pieaicinot ne mazāk kā trīs starpnozaru ekspertus un speciālistus (neatkarīgi eksperti).
3. Ne vēlāk kā piecas darba dienas pēc konferences izvirzītie kandidāti prezentē savu darbu angļu valodā atlases konkursā dalībai starptautiskajos pasākumos[[2]](#footnote-2)– EUCYS (Eiropas Savienības jauno zinātnieku konkurss) 2026. gads, Genius Olympiad (Globālo apkārtējās vides jautājumu olimpiāde) 2026. gads, ISEF (Starptautiskā zinātnes un inženierzinātņu izstāde) 2027. gads.
4. Aģentūra patur tiesības rīkot atlases konkursu un iekļaut papildus starptautiskos pasākumus, kas nav minēti šī nolikuma 26. punktā, ja tos uzskata par nepieciešamiem.

**VIII. Noslēguma jautājumi**

1. Konferences laikā dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots bez atļaujas pieprasīšanas no dalībnieka.
2. Ja dalībniekam vai dalībnieka likumiskajam pārstāvim ir iebildumi pret skolēna publicitāti, līdz 2026. gada 5. martam par to jāinformē aģentūra, nosūtot e-pasta vēstuli uz adresi: zpd@viaa.gov.lv, norādot skolēna vārdu, uzvārdu un pārstāvēto izglītības iestādi.
3. Konferences norises laikā tiks veikta darba autora personas datu apstrāde, lai nodrošinātu viņa dalību konferencē. Personas datu apstrāde tiks veikta saskaņā ar Vispārīgo datu aizsardzības regulu un Fizisko personu datu apstrādes likuma prasībām. Datu apstrādes pamatojums Ministru kabineta 2025. gada 1. aprīļa noteikumi Nr.207 „Valsts izglītības attīstības aģentūras nolikums”. Personas datu apstrādes pārzinis: [Valsts izglītības attīstības aģentūra](https://www.viaa.gov.lv/lv/personas-datu-apstrade-valsts-izglitibas-attistibas-agentura).

1. [MK 2022.gada 27.septembra noteikumi Nr.595 “Noteikumi par Latvijas zinātnes nozaru grupām, zinātnes nozarēm un apakšnozarēm”](https://likumi.lv/ta/id/335928-noteikumi-par-latvijas-zinatnes-nozaru-grupam-zinatnes-nozarem-un-apaksnozarem)  [↑](#footnote-ref-1)
2. Starptautisko pasākumu formāts tiks precizēts pirms pasākuma atbilstoši organizatoru noteiktajam [↑](#footnote-ref-2)